Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 178

3. Szakmai gyakorlati követelmények Az öntőmesternek ismernie kell a szakma gyakorlatát, képesnek kell lennie a gyakorlati feladatok ellátására, tervezésére, szervezésére, ellenőrzésére, irányítására. A fentiek alapján a feladatai végrehajtása során legyen képes: — a rendelkezésére álló alkatrészrajz értelmezésére, arról öntvényrajz és szükség esetén mintarendelő rajz készítésére, 2001/117. szám — a gyártási dokumentációk elkészítésére, értelmezésére, — a gyártás feltételeinek meghatározására, biztosítására, — az adott öntvény gyártásához szükséges alap- és segédanyagok meghatározására gazdaságossági megfontolások alapján, — a rendelkezésre álló technológiai berendezések üzemeltetésére, az előírt paraméterek beállítására, — a technológiai folyamat valamennyi elemének végrehajtására, utasításainak kiadására, szervezési, ellenőrzési feladatainak végrehajtására, — a minőségbiztosítási rendszer előírásainak végrehajtására, — a rendelkezésre álló erőforrásokkal való gazdálkodásra, — a marketing tevékenység ellátására. A feladatok ellátása során tudnia kell: — csoportosítani, rangsorolni, megtervezni és végrehajtani a feladatokat, — felhasználásra előkészíteni az alap- és segédanyagokat, — ellenőriznie a berendezések működését, — ellenőrizni a berendezések műszaki állapotát, — gyártás irányítását, — értékelni a gyártás közbeni eredményeket, a szükséges módosításokat elvégezni, — megszervezni és irányítani a raktározás és szállítás folyamatát. Munkavégzése során: — betartja a hatósági előírásokat, — alkalmazza a helyi sajátosságokra kialakított informatikai rendszert és eszközöket, — alkalmazza a vonatkozó szabvány előírásokat. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mesterjelöltnek a Mestervizsga Bizottság előtt kell számot adnia gyakorlati tudásáról és elméleti felkészültségéről. A Mestervizsga Bizottság a vizsgaeredmények alapján, a fenti Szabályzatban foglaltak figyelembevételével dönt az ÖNTŐMESTER cím odaítéléséről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes